Rikunarita-ORG/Wikinium huggingface dataset:
# ক'লা জীৰা

| ক'লা জীৰা |
| --- |
|  |
| জীৱবৈজ্ঞানিক শ্ৰেণীবিভাজন |
| ৰাজ্য: | Plantae  |
| (অশ্ৰেণীকৃত): | Tracheophytes  |
| (অশ্ৰেণীকৃত): | Angiosperms  |
| (অশ্ৰেণীকৃত): | Eudicots  |
| বৰ্গ: | Ranunculales  |
| পৰিয়াল: | Ranunculaceae  |
| গণ: | Nigella  |
| প্ৰজাতি: | *N. sativa*  |
| বৈজ্ঞানিক নাম |
| N. sativa L. |

**ক'লা জীৰা** (বৈজ্ঞানিক নাম: *N. sativa; ব্লেক কিউমিন, ব্লেক কাৰাৱে, কাল জিৰা, নিগেলা, কালোজিৰা, কলঞ্জী বা কালঞ্জী বুলিও কোৱা হয়*) হৈছে ৰাণুকুলেচিয়া পৰিয়ালৰ অন্তৰ্গত পূৱ ভুমধ্যসাগৰীয় অঞ্চল, উত্তৰ আফ্ৰিকা, ভাৰতীয় উপমহাদেশ, আৰু পশ্চিম এছিয়াৰ এক বৃহৎ অঞ্চলৰ এবিধ স্থানীয় একবাৰ্ষিক সপুষ্পক উদ্ভিদ।

ক'লা জীৰা ২০-৩০ ছেমি (৭.৯–১১.৮ ইঞ্চি) ওখ হয়, পাতল, ৰৈখিক (কিন্তু সূতাৰ দৰে নহয়) পাত থাকে। ফুলবোৰ কোমল, আৰু সাধাৰণতে ৰঙীন হালধীয়া নীলা আৰু বগা ৰঙৰ পাঁচৰ পৰা দহটাকৈ পাহি থাকে। ফলটোত তিনিৰ পৰা সাতটা ঐক্যবদ্ধ ডাঙৰ আৰু ইনফোল্ড কেপচুল থাকে, য'ত অজস্ৰ বীজ থাকে যাক মছলা হিচাপে ব্যৱহাৰ কৰা হয়। পাঁচ ফোৰণ নামৰ ভাৰতত প্ৰচলিত এবিধ গোটা মছলা মিশ্ৰণৰ ই এবিধ মুখ্য উপাদান।

## তথ্য সংগ্ৰহ
# ব্ৰাইনিং

ব্ৰাইনিং| প্ৰকাৰ | খাদ্য সংৰক্ষণ আৰু সোৱাদ বৃদ্ধিৰ কৌশল |
| মুখ্য উপাদান | মাংস, মাছ, সেউজীয়া শাক-পাচলি; নিমখ, পানী, মচলা |
| ভিন্ন প্ৰকাৰ | ভিজা ব্ৰাইনিং, শুকান ব্ৰাইনিং |

**ব্ৰাইনিং** (Brining) হৈছে খাদ্যবস্তুক বিশেষকৈ মাংস আৰু মাছৰ সোৱাদ বৃদ্ধি আৰু ৰসাল কৰিবলৈ বা সংৰক্ষণ কৰিবলৈ নিমখৰ দ্ৰৱত ডুবাই ৰখা প্ৰক্ৰিয়া। ইয়াক সাধাৰণতে দুটা ধৰণে কৰা হয়: **ভিজা ব্ৰাইনিং** (wet brining) আৰু **শুকান ব্ৰাইনিং** (dry brining)।

## প্ৰকাৰ

### ভিজা ব্ৰাইনিং (Wet brining)

খাদ্যবস্তুক নিমখ আৰু পানীৰ দ্ৰৱত (ব্ৰাইন) ডুবাই ৰখা হয়। কেতিয়াবা দ্ৰৱত চেনি, মচলা, ঔষধি আদিও যোগ কৰা হয়।

### শুকান ব্ৰাইনিং (Dry brining)

খাদ্যবস্তুক পোনে পোনে নিমখেৰে আৰু কেতিয়াবা আন মচলাৰে ঘঁহি নিৰ্দিষ্ট সময়ৰ বাবে ৰখা হয়। ইয়াৰ ফলত খাদ্যৰ ভিতৰৰ প্ৰাকৃতিক আৰ্দ্ৰতা বাহিৰলৈ ওলাই আহে আৰু পিছত শোষিত হয়, যিয়ে সোৱাদ আৰু আৰ্দ্ৰতা বৃদ্ধি কৰে। এই পদ্ধতিক কেতিয়াবা **নিমখৰে চৰ্বণ কৰা** (salt roasting) বা **প্ৰাক-নিমখ দিয়া** (pre-salting) বুলিও কোৱা হয়।

## কাৰ্য্যপ্ৰণালী

ব্ৰাইনিংত অভিস্ৰৱন (osmosis) আৰু প্ৰসাৰণ (diffusion)ৰ নীতিয়ে কাম কৰে:

1. নিমখযুক্ত দ্ৰৱই (ব্ৰাইন) খাদ্যবস্তুৰ কোষৰ বাহিৰত অধিক নিমখযুক্ত পৰিবেশ সৃষ্টি কৰে।
2. এই অভিস্ৰৱনে খাদ্যৰ ভিতৰৰ পানী বাহিৰলৈ ওলাই আহিবলৈ বাধ্য কৰে (অভিস্ৰৱন)।
3. লগে লগে, ব্ৰাইনৰ নিমখ আৰু সোৱাদকাৰক পদাৰ্থবোৰ খাদ্যৰ ভিতৰলৈ সোমায় (প্ৰসাৰণ)।
4. শেষত, পানী পুনৰ কোষত প্ৰৱেশ কৰে, লগতে নিমখ আৰু সোৱাদবোৰো সোমায়, যি খাদ্যক অধিক ৰসাল আৰু স্বাদযুক্ত কৰে।

## সুবিধা

* **ৰসালতা বৃদ্ধি:** পানী শোষণৰ ফলত খাদ্য ৰসাল হয়, বিশেষকৈ শুকান হোৱাৰ প্ৰৱণতা থকা মাংসত (যেনে, কুকুৰাৰ বুকুৰ মাংস)।
* **সোৱাদ বৃদ্ধি:** নিমখ আৰু যোগ কৰা মচলাবোৰে খাদ্যৰ গভীৰলৈ সোমায়।
* **কোমলকৰণ:** নিমখে মাংসৰ প্ৰটিনৰ গঠন সলনি কৰি ইয়াক অধিক কোমল কৰে।

## অসুবিধা

* **অধিক ছ’ডিয়াম:** স্বাস্থ্যৰ বাবে ইয়াৰ পৰিমাণ নিয়ন্ত্ৰণ কৰিব লাগে।
* **সময়বহুল:** ভাল ফল পাবলৈ সাধাৰণতে কেইবা ঘণ্টাৰ পৰা কেইবা দিনলৈকে লাগে।
* **খাদ্যৰ গাঁঠনি সলনি হ'ব পাৰে:** কেতিয়াবা ই মাংস "লিকটা" বা বেছি দৃঢ় কৰিব পাৰে।

## সাধাৰণতে ব্ৰাইন কৰা খাদ্য

* কুকুৰা, টাৰ্কী (Turkey)
* গাহৰি, বিশেষকৈ গাহৰিৰ মাংসৰ চপ
* মাছ
* সেউজীয়া শাক-পাচলি, যেনে, জলকীয়া

## ইতিহাস

নিমখেৰে খাদ্য সংৰক্ষণ কৰাৰ পদ্ধতি প্ৰাচীন কালৰে পৰা জনাজাত (যেনে মাংস শুকুৱাই ৰখা (curing), আচাৰ দিয়া (pickling))। আধুনিক ৰন্ধনশৈলীত সোৱাদ আৰু কোমলতা বৃদ্ধিৰ বাবে ইয়াৰ ব্যৱহাৰ জনপ্ৰিয় হৈ আহিছে, বিশেষকৈ আমেৰিকান ‘ধন্যবাদ যচা উৎসৱ’ৰ (Thanksgiving ceremony) টাৰ্কী (turkey) ৰন্ধনত।

## তথ্যসূত্ৰ

## বাহ্যিক সংযোগ

* The Science of Brining - চিৰিয়াছ ইটছ (Serious Eats)
* What is Brining? - ফুড নেটৱৰ্ক (Food Network)
* Wet vs. Dry Brining - আমেৰিকাছ টেষ্ট কিচ্চেন (America's Test Kitchen)
# খাদ্য সুৰক্ষা

**খাদ্য সুৰক্ষা** বুলিলে খাদ্যজনিত ৰোগ ৰোধ কৰিব পৰাকৈ খাদ্যৰ প্ৰস্তুতকৰণ, সঞ্চয় আদি দিশ আলোচনা কৰা বিজ্ঞানৰ ভাগটোক বুজায়। খাদ্য সুৰক্ষা বৰ্তমান সময়ত মানৱ সুৰক্ষা নামৰ নতুন ধাৰণাটোৰ সাত প্ৰকাৰৰ সুৰক্ষাৰ ভিতৰত অন্যতম। এই ধাৰণাটো খাদ্যৰ যোগান আৰু ব্যক্তিৰ খাদ্য আহৰণ কৰিব পৰা পৰিস্থিতিৰ লগত সম্পৰ্কিত। আগতে খাদ্য সুৰক্ষা বুলি কওতে কেৱল খাদ্যৰ যোগানৰ ওপৰতহে গুৰুত্ব দিয়া হৈছিল। কিন্তু সময় বাগৰাৰ লগে লগে ইয়াৰ লগত আনুষংগিক আন আন বিষয়বোৰো যোগ হ'ব ধৰিলে। ৰাষ্ট্ৰসংঘৰ মতে খাদ্যৰ অপৰ্যাপ্ততাই একমাত্ৰ কথা নহয়, বৰঞ্চ খাদ্যৰ সমস্যাৰ লগত খাদ্যৰ অসম বিতৰণ আৰু খাদ্য কিনিবলৈ থকা ক্ৰয় ক্ষমতাৰ কথাও আছে। [*উদ্ধৃতিৰ প্ৰয়োজন*] ৱৰ্ল্ড ফুড চামিট 1996-য়ে খাদ্য সুৰক্ষাক এইদৰে সংজ্ঞায়িত কৰিছে যে খাদ্য সুৰক্ষা, "exists when all people at all times have physical and economic access to sufficient, safe and nutritious food to meet their dietary needs and food preferences for an active and healthy life" . খাদ্য সুৰক্ষা ধাৰণাটো 'খাদ্যৰ অধিকাৰ' ৰ লগত পোনপটীয়াকৈ জড়িত। ৰাষ্ট্ৰ সংঘৰ মানৱ অধিকাৰৰ সৰ্বজনীন ঘোষণা পত্ৰ, 1948 চনতে খাদ্যৰ অধিকাৰৰ কথা উল্লেখ কৰিছিল।

খাদ্যৰ জৰিয়তে এজন মানুহৰ পৰা আনজনলৈ ৰোগ বিয়পাৰ লগতে ইয়াত বিষ ক্ৰিয়া হ'ব পৰাকৈ বেক্টেৰিয়াৰ মাধ্যম হিচাপেও কাম কৰে। উন্নত দেশসমূহত খাদ্যৰ প্ৰস্তুতকৰণৰ বাবে নিৰ্দিষ্ট মান নিৰ্ধাৰণ কৰা হয়, আন হাতে কম উন্নত দেশসমূহত সুৰক্ষিত পানীৰ উপলভ্যতাৰ ওপৰত জোৰ দিয়া হয়। তাত্বিকভাৱে খাদ্যৰ বিষ ক্ৰিয়া ১০০%ই প্ৰতিৰোধ কৰিব পাৰি। বিশ্ব স্বাস্থ্য সংস্থাৰ মতে খাদ্য সুৰক্ষাৰ প্ৰধান পাঁচটা নীতি হৈছে:

1. দূষিত খাদ্য আৰু জীৱাণু মানুহ, পোহনীয়া জন্তু আৰু কীটৰ পৰা বিয়পা প্ৰতিৰোধ কৰা।
2. ৰন্ধা খাদ্য দূষিত নহ'বলৈ নৰন্ধা আৰু ৰন্ধা খাদ্য পৃথক কৰা।
3. জীৱাণুমুক্ত কৰিবলৈ খাদ্য নিৰ্দিষ্ট সময়ৰ বাবে আৰু সঠিক তাপমাত্ৰাত ৰন্ধা।
4. সঠিক তাপমাত্ৰাত খাদ্য সঞ্চয় কৰা।
5. সুৰক্ষিত পানী আৰু কেঁচামালৰ ব্যৱহাৰ।

খাদ্য সুৰক্ষা ৰ গুৰুত্বৰ প্ৰতি লক্ষ্য ৰাখি ভাৰততো খাদ্য সুৰক্ষা আইন প্ৰস্তুত কৰা হৈছে।

## তথ্য সংগ্ৰহ

## বাহ্যিক সংযোগ

* U.S. Food Safety and Inspection Service (FSIS)
* The Food Standards Agency UK Archived 2007-09-30 at the Wayback Machine
* Safer Food Better Business – practical food safety for small caterers and retailers developed by the UK Food Standards Agency
* Korea Food & Drug Administration (KFDA)
*  Archived 2010-12-16 at the Wayback Machine
* Food Safety Information Center at the USDA National Agricultural Library Archived 2008-08-19 at the Wayback Machine
* Health-EU Portal Food Safety in the EU
* Food Safety MSc programme
* Food Safety Discussion Forum
# পোলাও

পোলাও|  |
| অন্য নাম | Pilav, pallao, pilau, pelau, pulao, pulaav, palaw, palavu, plov, palov, polov, polo, polu, kurysh, fulao, fulab, fulav |
| প্ৰকাৰ | প্ৰধান |
| অঞ্চল | মধ্য এছিয়া, মধ্য প্ৰাচ্য, দক্ষিণ এছিয়া, পূৰ্ব আফ্ৰিকা |
| পৰিবেশনৰ উষ্ণতা | গৰম |
| মুখ্য উপাদান | চাউল, মচলা, মাংস বা মাছ, সব্জী, শুকান ফল |

**পোলাও** হৈছে চাউল দি তৈয়াৰ কৰা এটা মচলাযুক্ত খোৱা বস্তু। চাউলৰ ৰঙ বাদামী বা সোনালী কৰিবলৈ কিছু পৰিমাণে তেলত ভাজি লোৱা হয়। পাছত ভজা পিঁয়াজ, মচলা, সব্জী ইত্যাদি যোগ কৰা হয়। অঞ্চলভেদে পোলাওয়ৰ সৈতে মাংস, মাছ, সব্জী, পাস্তা আৰু শুকান ফল যোগ কৰা হয়।

পোলাও আৰু এই ধৰণৰ খোৱা বস্তু বলকান, মধ্যপ্ৰাচ্য, ককেশাচ, মধ্য এছিয়া আৰু দক্ষিণ এছিয়া, পূৰ্ব এছিয়া, লেটিন আমেৰিকা আৰু কেৰিবীয় ৰন্ধনশৈলীত গুৰুত্বপূৰ্ণ আসন দখল কৰি আছে। বাংলাদেশ, আফগানিস্তান, আৰ্মেনিয়া, আজাৰবাইজান, বালুচি, বুখাৰাৰ ইহুদি ক্ৰেটান, টকিঅ, ভাৰত, ইৰাণ, কাজাক, কেনিয়া, পাকিস্তান, তানজানিয়া, জাঞ্জিবাৰ, উইঘুৰ, উজবেক, তাজিক আৰু তুৰ্কী]] প্ৰভূতি ৰন্ধনশৈলীত প্ৰধান খোৱা বস্তুৰ তালিকাত পোলাওয়ে স্থান দখল কৰি আছে।

## প্ৰস্তুত প্ৰণালী

সুগন্ধী চাউল যেনেকৈ বাছমতি, কলাজিৰা, চেনি ইত্যাদী যিকোনো জাতৰ চাউলক ভাল পৰিষ্কাৰ কৰি ঘি বা তেলত ভজা হয়। ইয়াৰ পাছত বিভিন্ন মচলা দি পৰিমাণ অনুযায়ী পানী দি সিদ্ধ কৰা হয়।

## বিভিন্নতা

## তথ্যসূত্ৰ